Lisa 2

Hankija: Tapa Vallavalitsus

Hange: Avatud noortekeskuse teenus

**Hankelepingu projekt**

 *(kuupäev sisaldub digitaalallkirjas)*

**Tapa Vallavalitsus** (edaspidi *tellija***)**, registrikood 75033477, aadress Pikk 15 45106 Tapa linn, mida esindab vallavanem Riho Tell ja

**…………………………….** (edaspidi täitja), registrikood ………………., aadress ………………………., mida esindab

*Tellija*ja *täitja*koos (edaspidi ka ühise nimetusega *pooled* või eraldi *pool*), sõlmisid käesoleva teenuse osutamise lepingu alljärgnevas:

**1. Lepingu objekt ja dokumendid**

1.1.Lepingu objektiks avatud noortekeskuse teenuse osutamine Tapal/Tamsalus/Vajangu (edaspidi *teenus*) vastavalt lepingule ja läbiviidud hanke tingimustele.

1.2. Lepingu dokumendid koosnevad lepingust, lepingu lisadest ja lepingu muudatustest. Termini all „leping“ mõistetakse lepingu tähenduses kõiki lepingu dokumente. Lepingu juurde kuuluvad järgmised lisad sõltumata nende vahetust lisamisest:

1.2.1. Teenuse kirjeldus;

1.2.2. Pakkumuse vorm;

**2. Lepingu tähtaeg**

2.1. Teenuse osutamise periood on **01.01-31.12.2024**

**3. Täitja kohustused ja õigused**

Täitja kohustub :

3.1.osutama teenust vajaliku professionaalsusega ning kvaliteetselt, rakendades oma erialaseid teadmisi ja kogemusi parimal võimalikul viisil ja vastavuses Eestis Vabariigis ja Tapa vallas kehtivate õigusaktidega ning hea tavaga;

3.2.teatadatellijale kõigist teenuse osutamisega seotud olulistest asjaoludest (sh asjaoludest, mis takistavad lepingu kohast täitmist ja asjaoludest, mis võivad ajendada tellijat antud juhiseid ning sõlmitud lepingut muutma), samuti andma tellija nõudmisel teavet teenuse osutamise käigu kohta;

3.3. tagama teenuse osutamisel nõutud kvalifikatsiooni ja pädevusega töötajad;

3.4. esitama tellijale elektrooniliselt kord kuus teenuse osutamisele järgneva kuu 5. kuupäevaks eelmise kuu teenuse osutamise aruande.

Täitjal on õigus:

3.5. arvestades täitja erialaseid teadmisi ja kogemusi, teha tellijale ettepanekuid teenuse paremaks osutamiseks, ilma et teenuse hind muutuks.

3.6. saada teenuse eest tasu vastavalt lepingus sätestatud tingimustel ja korras.

3.7. katkestada lepingu täitmine kui tellija pole tasunud arveid vastavalt kokkulepitud tingimustele.

**4. Tellija kohustused ja õigused**

Tellija kohustub:

4.1. andma teenuse osutamiseks vajalikud ruumid täitjale tasuta kasutamiseks hiljemalt 01.01.2024;

4.2. tasuma kasutada antud ruumide kommunaalkulude eest;

4.3. teatama täitjale selliste asjaolude ilmnemisest, mis võivad takistada teenuse osutamist või lepingu muul viisil täitmist;

4.4. tasuma täitjale osutatud teenuse eest vastavalt lepingus sätestatud tingimustel ja korras;

4.5. teavitama sihtgruppi pakutavatest võimalustest.

Tellijal on õigus:

4.6. teenuse kvaliteedi hindamiseks lepinguperioodi vältel tutvuda teenuse osutamisega ning küsitleda teenuse kasutajaid teenusega rahulolu hindamise eesmärgil;

4.7. juhul, kui ta leiab, et teenus ei vasta lepingus sätestatule, teenuse osutamisel ilmneb olulisi puudusi, millele on tellija tähelepanu juhtinud, puuduste osas teenuse maksumust vähendada;

4.7. kasutada õiguskaitsevahendeid (sh taganeda lepingust või öelda leping erakorraliselt üles) kui täitja süstemaatiliselt ei täida või täidab mittenõuetekohaselt endale lepinguga võetud kohustusi.

**5. Lepingu tasu ja maksmise kord**

5.1. Teenuse eest tasumise aluseks on pakkumuses esitatud maksumused. Tasu teenuse eest on 2024. a …… eurot . Teenuse eest tasutakse igakuiselt võrdsetes osades.

5.1.1 Juhul, kui lepingu sõlmimise viibimise tõttu, sh tulenevalt käesoleva hankemenetlusega seonduvatest võimalikest vaidlustus- ja kohtumenetlustest, ei osutu võimalikuks lepingu alusel teenuse osutamise alustamine punktis 2.1. nimetatud kuupäeval, tasutakse teenuse eest reaalselt osutatud perioodi eest.

5.2. Täitja esitab iga teenuse osutamise kuule järgneva kalendrikuu 5. kuupäevaks osutatud teenuse kohta aruande.

5.3. Tellija kontrollib ning aktsepteerib esitatud aruande 5 tööpäeva jooksul või saadab vajadusel täitjale parandamiseks. Kui viie järgneva tööpäeva jooksul tellija ei esita täitjale kirjalikke pretensioone, loetakse teenus vastuvõetuks ning tellijal ei ole õigust vähendada teenuse maksumust või viivitada arve tasumisega.

5.4. Teenuse osutamisel ilmnevate puuduste või esitatud aruannetes või arvetes esinevate puuduste kõrvaldamiseks on tellijal õigus määrata puuduste kõrvaldamise tähtaeg ning puuduste kõrvaldamiseni on tellijal õigus puuduste osas teenuse maksumust vähendada või arve tasumisega viivitada.

5.5. Täitjal on õigus esitada aktsepteeritud aruande alusel e-arve (XML formaadis masinloetav arve).

5.6. Tellija kohustub tasuma arve 14 päeva jooksul alates arve kättesaamisest.

**6. Poolte vastutus**

6.1. Pooled vastutavad lepingust tulenevate kohustuste rikkumise eest, kui rikkumine on põhjustatud süüliselt.

6.2.Kui tellija avastab teenuse osutamises puudusi või teenus ei vasta muul viisil lepingust tulenevatele nõuetele, teatab ta sellest täitjale kirjalikult esimesel võimalusel.

6.3. Teenuse osutamisel ilmnevate puuduste kõrvaldamiseks on tellijal õigus määrata kõrvaldamise tähtaeg.

6.4. Lepingu põhitingimuste rikkumisel ja ning määratud puuduste kõrvaldamise tähtaja eiramisel on tellijal õigus täitjalt nõuda leppetrahvi igakordselt kuni 15% kuu koondarve summast.

6.5. Tellija poolt arvete mitteõigeaegse tasumise korral on täitjal õigus nõuda viivist 0,1% tähtajaks tasumata summalt iga viivitatud päeva eest.

**7. Lepingu muutmine, lõppemine ja ennetähtaegne lõpetamine**.

7.1. Leping lõpeb, kui lepingust tulenevad kohustused on mõlemapoolselt täielikult ja nõuetekohaselt täidetud.

7.2. Lepingu võib lõpetada ennetähtaegselt poolte kokkuleppel.

7.3. Tellija võib lõpetada lepingu seoses vajaduse kadumisega teenuse ostmise järele, teatades sellest täitjale vähemalt kolm kuud ette.

7.5. Pooltel on õigus lepingust võlaõigusseadusega sätestatud korras ja põhjustel taganeda või leping üles öelda.

**8. Kontaktisikud**

8.1. Täitjat esindab igapäevases asjaajamises

8.2. Tellijat esindab igapäevases asjaajamises ………………………….

**9. Lõppsätted**

9.1. Lepingu täitmisel juhinduvad pooled Eesti Vabariigi seadustest ja asjassepuutuvatest õigusaktidest.

9.2. Lepinguga seotud lahkarvamused lahendatakse läbirääkimiste teel. Kokkuleppe mittesaavutamisel lahendatakse vaidlused kohtus vastavalt kehtivatele seadustele ja õigusaktidele.

**Poolte allkirjad**

*(allkirjastatud digitaalselt)*  *(allkirjastatud digitaalselt)*

TellijaTäitja